Frischsenteret

Frischsenteret for samfunnsøkonomisk forskning er et norsk samfunnsøkonomisk forskningsinstitutt. Det er organisert som en frittstående stiftelse og er en del av Universitetet i Oslos «randsone».

Det ble opprettet av Universitetet i Oslo i 1998. Frischsenteret holder til i Forskningsparken og er oppkalt etter sosialøkonomen Ragnar Frisch. Senteret utfører analyser og oppdragsforskning for statlige myndigheter eller innen Forskningsrådets programmer, særlig innen arbeidsmarked, helseøkonomi, energi- og miljøøkonomi, fordelings- og likestilling.

Frischsenteret finansieres hovedsakelig gjennom tildeling av utlyste prosjekter. Dette er i konkurranse med andre forskningsinstitusjoner. Hoveddelen av Frischsenterets prosjekter kommer gjennom Norges forskningsråd, men de har også oppdrag fra andre statlige institusjoner. De har også noen EU-prosjekter.

Senterets direktør er fra 2022 Simen Markussen. Senteret har et styre på seks medlemmer og et råd.

Kjente forskere
 Snorre Kverndokk
 Simen Markussen
 Knut Røed

Referanser

Eksterne lenker  
 frisch.uio.no

 
Forskningsinstitutter i Norge
Økonomiske forskningsinstitutter
Norske stiftelser
Universitetet i Oslo
Etableringer i 1999